ส่อง TMT กำไร Q3/60 กลับมาโดดเด่น ซื้อเก็งกำไรเป้า 16.5 บ.
ส่อง TMT กำไร Q3/60 กลับมาโดดเด่น ซื้อเก็งกำไรเป้า 16.50 บ.
28 ก.ย. 2560

บล.ไอร่า  ระบุในบทวิเคราะห์วันนี้(28 ก.ย.) ว่า บริษัท ค้าเหล็กไทย จำกัด (มหาชน) หรือ TMT คาดไตรมาส 3/60 กำไรสุทธิ 200 – 210 ล้านบาท จากความสามารถในการทำกำไรที่กลับมาโดดเด่น คาด Gross Profit Margin เฉลี่ย 10% ดีขึ้นจาก 4.52% เมื่อไตรมาส 2/60 ส่วนหนึ่งจากราคาขายที่เพิ่มต่อเนื่องนับจากไตรมาส2/60
อย่างไรก็ตาม TMT ยังเผชิญกับราคาเหล็กที่กลับมามีความผันผวนตามตลาดโลก แต่คาด TMT ยังมีความสามารถในการรักษาทำกำไรที่ดี ขณะที่ TMT ยังมีความสามารถในการบริหารจัดการ Stock ที่มีประสิทธิภาพ และจัดส่ง Just in Time ให้กับลูกค้า รวมทั้งมีผลิตภัณฑ์รองรับความต้องการที่หลากหลาย ทำให้รายได้ขายยังสามารถเติบโตต่อเนื่อง
ราคาเป้าหมายปี’61 ที่ 16.50 บาท อิง PE 12X แม้ปัจจุบันราคาเข้าใกล้เป้าหมาย แต่คาดในระยะสั้นได้รับปัจจัยบวกจาผลประกอบการไตรมาส 3/60 ข้างต้น และ TMT ยังเป็นหุ้นปันผลจ่ายประจำปีละ 1 ครั้ง คิดเป็น Div.Yield ประมาณ 5 – 6% ทำให้ปรับคำแนะนำจากเดิม “ถือ” เป็น “เก็งกำไร”